–Անշուշտ, մտահոգիչ է հին ու վարկաբեկված կադրերին նոր Հայաստանում բարձր պաշտոնների տեսնելը։ Ավելին, անընդունելի է նաև ներկայացված բացատրությունը, թե կադրերի պակաս կա, քանի որ մենք լավ գիտենք թե՛ Հայաստանի, թե՛ Սփյուռքի երիտասարդ մասնագետների ներուժը և տեղը։ Կարծում եմ՝ Փաշինյանը փորձում է սիրո ու համերաշխության մթնոլորտ ստեղծել հին ուժերի հետ մոտակա 2 շաբաթը հնարավորինս անցնցում անցկացնելու համար։ Բայց դա արվում է իր քաղաքական կապիտալի հաշվին, որը բերելու է ընտրազանգվածի որոշակի հիասթափության և կորստի։ Մենք, որպես նորաստեղծ կուսակցություն, հասցրել ենք մեր աջակցությունը հայտնել նոր կառավարությանը նաև այս առումով՝ իրենց տրամադրելով մեր ծրագիրը և պատրաստակամություն հայտնելով աջակցել մեր մարդկային ներուժով, որը, սակայն, մնացել է անպատասխան։ Ամեն դեպքում, ակնհայտ է, որ հին ու վարկաբեկված կադրերին իր կազմում ներառելով՝ Փաշինյանը քայլ առ քայլ կորցնելու է իր վարկանիշը: